b'\n_START_ARTICLE_\nBojan Zabel\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo je obiskoval v Celju in Ljubljani, tu tudi klasi\xc4\x8dno gimnazijo in leta 1949 maturiral. Nato je na ljubljanski PF in \xc5\xa1tudiral pravo, leta 1955 diplomiral in prav tam 1964 tudi doktoriral. V letih 1954\xe2\x80\x931955 je bil pripravnik na okro\xc5\xbenem sodi\xc5\xa1\xc4\x8du v Ljubljani, 1955\xe2\x80\x931956 sodnik okrajnega sodi\xc5\xa1\xc4\x8da v Celju. Leta 1957 se je zaposlil na PF v Ljubljani, kjer je slu\xc5\xbeboval do 1997, od 1996 kot redni profesor za gospodarsko, mednarodno gospodarsko in civilno pravo. Leta 1999 je postal zaslu\xc5\xbeni profesor Univerze v Ljubljani.'